મહાસાગર ખારાં-ખારાં ઊસ જેવાં, આછાં-આછાં તેલ પોણી દુનિયા ઉપર  એવાં પાણી રેલમછેલ  આરો  કે  ઓવારો  નહીં પાળ કે પરથારો નહીં સામો તો કિનારો નહીં પથરાયા એ જળભંડાર સભરભર્યા  આભના  સીમાડા  પરથી મોટા-મોટા તરંગ  ઊઠી વાયુ વેગે આગળ ધાય ને  અથડાતા  પછડાતા  પાછા  જાય  ઘોર   કરીને   ઘૂઘવે ગરજે  સાગર  ઘેરે  રવે કિનારાના  ખડકો   સાથે ધિંગામસ્તી  કરતો-કરતો ફીણથી    ફૂંફાડા   કરતો ઓરો આવે,  આઘો  જાય ને  ભરતી-ઓટ  કરતો  જાય  ઊંડો-ઊંડો  ગજબ ઊંડો માણસ ડૂબે, ઘોડા ડૂબે ઊંચાં  ઊંચાં ઊંટ ડૂબે હાથી જેવાં તૂત  ડૂબે કિલ્લાની કિનાર ડૂબે તાડ જેવાં ઝાડ ડૂબે મોટા-મોટા પહાડ ડૂબે ગાંડો થઈને  રેલે તો તો આખી દુનિયા જળબંબોળ જળબંબોળ વિશાળ, લાંબો, પહોળો, ઊંડો એવો મોટો ગંજાવર એના જેવું કોઈયે ન મળે મહાસાગર તો મહાસાગર -ત્રિભુવનદાસ ગૌરીશંકર વ્યાસ